Dirk Römmer
Dirk Römmer (* 1943 in Karkwarder) is en plattdüütschen Schriever.

Römmer is 1943 as Söhn vun en Buur un en Schoolmeestersche in Karkwarder in de Veerlannen boren. He hett in Bardörp Abitur maakt un in Hamborg un Heidelbarg op Theologie studeert. Siet Enn de Johren 1960 is he Pastoor. He weer in welk verschedene Gemenen in Hamborg, toletzt an de Gnadenkark, un denn vun 1990 bet 1996 Pastoor vun de düütsche Gemeen in Sydney. He wahnt nu in Tünn. Sien Fro is dor de Pastoorin. Römmer sülvst is Studentenpastoor in Heid.

Al siet 1972 hett Römmer ok jümmer wedder op Plattdüütsch preddigt. He weer vun 1982 af an bet 1991 Utfrager bi Talk op Platt un vun 1997 bet 2012 de Vörsitter bi den Hamborger Quickborn.

Warken 

 Dat löppt mi rein den Rüch hendol... CD, Quickborn-Verlag, Hamborg, ISBN 978-3-87651-266-2
 Nich jeedeen Bumerang kummt trüch. Quickborn-Verlag, Hamborg, ISBN 978-3-87651-228-0
 Op de anner Sied vun de Welt. Quickborn-Verlag, Hamborg, ISBN 978-3-87651-244-0

Weblenken 

Mann
Schriever
Plattdüütsch
Boren 1943
Börger von Düütschland